Ponuda softverskog rješenja za vođenje pekare

Poštovani ,

bilo da se posjedujete jednu ,dvije ili lanac pekara , vođenje istih predstavlja temeljni aspekt Vaše poslovne djelatnosti.

Mi u “Sake” developers timu posebno smo svjesni činjenice da nepostojanje informatiziranog sistema za vođenje pekarom , ili upotreba nezadovoljavajućeg i zastarjelog rješenja nose sa sobom brojne potencijalne probleme kao što su:

- nepostojanje sistematiziranih zapisa o radu pekare, što Vam u potpunosti onemogućava ili u značajnoj mjeri otežava bilo kakav vid analize i uvida u rad i funkcioniranje pekare

-mogućnosti zagubljivanja određenih informacija , papira za evidenciju , računa , papira za isporuku

-česte greške u naplati, čime ste direktno financijski oštećeni ili Vi ili Vaši klijenti

- sporost naplate, što usporava prodaju u pekari te stvara negativan utisak na korisnike

- podložnost manipulacijama, što je posljedica vođenja papirnate dokumentacije koja je skupaza kreiranje i pohranjivanje, spora za pretraživanje i pogodna za neovlašten pristup i izmjene

- poteškoće u prilagođavanju promjenjivom poslovnom okruženju, što otežava i usporava primjenu Vaših zamisli u praksi

Također želimo da istaknemo da smo svjesni činjenice da na tržištu već postoji određeni broj nama konkurentnih softverskih rješenja koja pokušavaju riješiti problem vođenja pekare. Nedostatak tih rješenja jeste što ona najčešće dolaze u obliku, isključivo, integralnih sistema koji Vama nameću njihova vlastita pravila i principe funkcioniranja, dolaze uz stroge uslove korištenja tačno određene kompatibilne opreme, tačno određenih proizvođača, te time umjesto rješenja Vaših problema kreiraju dodatne troškove i dodatno nepotrebno usložnjavaju Vaš sistem i stvaraju ovisnosti prema trećim stranama.

Naša softverska firma je , sa druge strane , okrenuta samo Vama i Vašim potrebama. Mi smo uvjereni da za svaki problem postoji elegantno, jednostavno i prilagodljivo rješenje. Rješenje koje se prilagođava Vašim potrebama i Vašim zamislima omogućavajući da se odmah predoče u praksu. Rješenje koje omogućava da kupovina ili isporuka u Vašoj pekari bude ugodna , jednostavna , te praktično nevidljiva vašim kupcima. Jer, prava usluga i pravi sistem upravo I trebaju da imaju takvu ulogu, ulogu pojednostavljivanja procesa prodaje i isporuke , samog rada pekare , te povećanja profita prije svega.

U sklopu ove ponude,”Sake” developers kao zainteresirana strana nudi Vama i Vašoj organizaciji jedinstveno softversko rješenje za vođenje pekare čije osobenosti navodimo u nastavku.

**Bakersoft**

Softverski sistem kojeg je razvila naša kompanija, Bakersoft, ponaša se kao prije svega nezavisna i specijalizirana softverska komponenta koju je moguće koristiti je kao kamen temeljac , odnosno polaznu tačku , Vašeg novog informacionog sistema čiji će glavni dio biti upravo naš softver.

Ovisno o načinu na koji želite koristiti Bakersoft i okruženju u kojem ćete ga koristiti mogli bi diferencirati više različitih varijanti našeg softvera. Međutim uzimajući u obzir da bi Vi naš softver koristili kao polaznu tačku Vašeg informacionog sistema , mi vam nudimo varijantu našeg sistema pod nazivom Bakersoft Basis.

**Bakersoft Basis**

Osnovna varijanta našeg sistema namijenjena je klijentima koji žele informatizirati vođenje svoje pekare, a ne posjeduju informacioni sistem na nivou poslovne organizacije koji upravlja knjigovodstvom, financijama i ljudskim resursima organizacije. Bakersoft basis , kao sto samo ime kaže je softver namjenjen da predstavlja bazu Vašeg budućeg informacionog sistema.

Bakersoft Basis nudi sljedeće mogućnosti:

Predstavlja idealnu polaznu tačku za Vaš novi informacionim sistemom, što podrazumijeva uvoženje dva korisnička računa u svrhe pristupa i rada sa Bakersoftom. To su radni korisnički račun za dostavljača koji treba da unosi izvještaje sa dostava/isporuka , te korisnički račun za računovodstvo.

Podrška osnovnom procesu, što podrazumijeva integriranje sa dosta financijski pristupačnim hardverom, ili omogućeno ručno evidentiranje dolazećih i odlazećih artikala pekare, kreiranje računa ili platnih naloga (naplata) te praćenje cjelokupnih procesa proizvodnje u pekari.

U sklopu osnovnog procesa, proizvodnje i prodaje u pekari , sistem omogućava jednostavno praćenje rada obe vaše pekare, iako bi bio implementiran u samo jednoj, sa koje će se vršiti evidencija.

Sistem će omogućiti uvid u to koliko je određene vrste artikala poslato , te isporučeno na određenu lokaciju, s tim da ukoliko jedan klijent, ima više objekata omogućava sedmične ili mjesečne (zavisno od zahtjeva) sumarne izvještaje za tog specifično klijenta.

Ukoliko se šalje određena faktura može da se provjeri isporučenost te fakture , koliko je vraćeno , te konačni obračun.

Dakle Bakersoft Basis Vam omogućava potpunu evidenciju rada pekara , izvještaje o dostavi , izvještaje o zahtjevima klijenata, izvještaje o viškovima i manjkovima , te potpuno eliminiše papirologiju.